als_Latn dik_Latn sag_Latn
Këto ditë e kemi parë deputetin socialist, Pandeli Majko të jetë mjaft aktiv sa i takon reformës në drejtësi.
Përveç daljeve në media, duket se Majko ka marrë përsipër edhe një tjetër rol, atë të negociatorit.
Ish-kryeministri socialist është takuar me kreun e Partisë Demokratike, Lulzim Basha në Hotel Rogner në Tiranë.
Ende nuk dihet tema e bisedës, por supozohet se bëhet fjalë për reformën në drejtësi.
Pas takimit, Majko dhe Basha duket se u befasuan nga prania e shumtë e gazetarëve tek portat e hotelit.
“Komunikimi politik nuk duhet të përbëjë lajm,” tha Basha.
E megjithatë ai përbën lajm në Shqipëri.
“Folëm për çështje të ndryshme,” vijoi Basha.
Sipas tij, u fol për mbledhjen e Asamblesë Parlamentare të NATO-s, që do mbahet në Tiranë.
Edhe Majko tha se Asambleja Parlamentare e NATO-s ishte çështje kryesore.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn